
ZAPISNIK 

19. sestanka muharske tekmovalne podkomisije RZS za LRM

Sestanek je bil v četrtek 11. novembra 2021, z začetkom ob 18. uri v Tacnu, gostilna GRAD, Šmarno pod Šmartno goro, Janeza Rožiča 2, Tacen
Prisotni:

- podkomisija :    Danilo BIŽAL (predsednik podkomisije), Jure OSOLIN (član), Igor KRISTAN (član) in komisar lige Drago ORNIK                                                                                                                                                            
-ostali prisotni :  Rok ŠPAROVEC, Klemen PALJK
-opravičili odsotnost : Miroslav ŽABERL (predsednik RZS), Igor MILIČIČ (sekretar RZS), Bojan JAVORNIK (predsednik TK)

sklepčnost: Od treh članov sta bili prisotni vsi trije člani podkomisije. Sestanek je sklepčen. 

Dnevni red:

1. Pregled navzočnosti, potrditev zapisnika prejšnjega korespodenčnega sestanka 
2. analiza tekmovanj DP  v letu 2021 in potrditev rezultatov
3. mednarodne udeležbe na tekmovanjih in rezultati
4. finančna analiza in poraba sredstev MTP
5. plan tekmovanj v letu 2022
6. morebitne modifikacije pravilnika in pravil     

7. kadrovske spremembe
8. sprejem tekmovalcev za dosežene rezultate

9. razno

Dnevni red je bil sprejet soglasno.

                                                                   AD 1
Predsednik podkomisije ugotovi, da so prisotni vsi trije člani in je sestanek sklepčen. Predsednik podkomisije poda zapisnik preteklega sestanka, člani ugotovijo, da so vsi sklepi realizirani. 
Sklep 1: člani podkomisije soglasno potrdijo zapisnik preteklega sestanka.  

                                                                    AD 2
Člani podkomisije so analizirali potek tekmovanj in so že seznanjeni z doseženimi rezultati tekem za DP v vseh kategorijah, saj so bili že objavljeni. Tekmovanja so potekala sorazmerno brez večjih problemov, če izvzamemo težave z prestavitvijo tekem zaradi razmer s epidemijo. Po kratki razpravi člani soglasno sprejmejo sklep
Sklep  2:  člani podkomisije soglasno potrdijo vse dosežene rezultate
AD 3
Člani podkomisije se seznanijo z mednarodno udeležbe naših tekmovalcev v tekoči tekmovalni sezoni. Ugotovijo, da so se udeležili samo tekme D-J pokala, ki je potekala v BIH (Tjentište – Sutjeska) s štirimi ekipami. Odličen dosežek ekipe Bleda (1. mesto) , Ekipo RZS je tokrat zastopala mlada ekipa Bleda in zasedla 2. mesto. Čestitke najboljšim.              
AD 4

Predsednik podkomisije poda finančno poročilo in člani podkomisije ugotovijo, da smo se obnašali zelo varčno in smotrno trošili sredstva.
   Sklep 3: člani podkomisije potrdijo finančno poročilo
                                                                             AD  5

Člani podkomisije so po kratki razpravi dosegli dogovor, da se v naslednji tekmovalni sezoni izvede:  člani  6 do 7 tekem, mladi 8 tekem (4 termine) ter veterani 4 do 5 tekem. Tekme naj bi potekale v aprilu. maju, juniju ter septembru. Po upoštevanju že znanih terminov mednarodnih tekem, komisar pripravi možne termine tekem za vse kategorije in jih pošlje članom podkomisije in možnim izvedenkam tekem v razpravo.

Sklep 4: podkomisija soglasno potrdi število možnih tekem za DP
AD 6
Član Podkomisije Jure Osolin je pripravil sledeče predloge za dopolnitev pravil :

- 3.člen (pravica do udeležbe) - dodatno: vsaka ekipa lahko enkrat v sezoni zaradi opravičljivih zdravstvenih razlogov ali daljše odsotnosti kadar koli zamenja tekmovalca z drugim. Ta mora že biti član iste RD in hkrati imeti opravljen ribiški izpit. Prijava mora biti na MTP najavljena najkasneje pred razpisom za določeno tekmo. Na RZS se tekmovalca samo zamenja, nova prijavnina ni potrebna. Oba tekmovalca dobita za vse tekme v sezoni, na katerih nista nastopala, maksimalno število kazenskih točk.                                                              - 4.člen (naloga izvajalca tekme) - dodatno: izvajalka tekme mora obvezno podeliti pokal za največjo ribo (največjo izbrano vrsto ribe na tekmi)                                                                                       - 15.člen (tekmovalne ribe) - briše se drugi del pravila, tako da na vseh tekmah najmanjša mera postane 200mm.                                                                                                                                  - 19.člen (točkovanje) in naloge kontrolorja - dodatno se vpiše: kontrolor ja dolžan med tekmovanjem spremljati tekmovalca po obali tako, da ga ne moti.
Člani podkomisije sprejmejo 

Sklep 4: predlogi se preverijo, če so v skladu s pravilnikom in pravili o tekmovanjih. Ko se uskladijo se predlagajo UO RZS v potrditev.
                                                                         AD 7
Predsednik podkomisije seznani člane, da se sedanjemu sestavu izteče mandat in da ni več pripravljen predsedovati podkomisiji. Poda predlog novih članov muharske tekmovalne podkomisije. Ti člani so : Jere Osolin, Rok Šparovec, Igor Kristan, Drago Ornik. Ob morebitni UO RZS pa si komisija med sabo razdeli funkcije, med drugim tudi delo komisarja. Spisek kandidatov pa ni dokončen in ga je v najkrajšem času potrebno dopolniti, saj ima Igor Kristan pomisleke za delo podkomisije.

  Sklep 5: predsednik podkomisije v najkrajšem času ponovno opravi razgovore z morebitnimi kandidati

                                                                        AD 8

Predsednik podkomisije je pripravil predlog vseh zaslužnih članov, ki naj bi bili povabljeni na sprejem. To so: 1. člani ekipe državnih prvakov (RD  Bled 1)
           2.  prvi trije iz tekem za DP – člani, veterani in mladinci

           3.  člani MTP

   Sklep 6: komisar sporoči sekretarju RZS imena vseh predlaganih .

                                                                        AD 9
 Razno, člani podkomisije se seznanijo z dopisom sekretarja RZS o protidopinški spletni platformi za izobraževanje in učenje za registrirane tekmovalce.
Sestanek je bil končan ob 21.00 uri.

Zabeležil:
Predsednik podkomisije:

Drago ORNIK
Danilo BIŽAL

OPOMBA: sekretar RZS objavi zapis na spletnih straneh zveze po verifikaciji predsedujočega temu sestanku.
Po verifikaciji predsedujočega kopije zapisnika v e- verziji prejmejo:

· člani podkomisije,

· člani TK,

· člani UO,

· v zapisniku zadolženi posamezniki,

· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika TK RZS: ____________. 2021
obvestilo o objavi na spletni strani zveze prejmejo:



-
člani podkomisije,

· morebitni drugi udeleženci sestanka,

· Janez HVALE, predstavnik RZS v skupščini OKS – ZŠZ,

· člani UO,

· člani NO RZS,

· vse RD.

